Metallurg Novokuznetsk

HK Metallurg () er en professionel russisk ishockeyklub fra Novokuznetsk, der siden 2017 har spillet i den næstbedste russiske ishockeyliga, VHL, men som inden da, i perioden 2008-17, spillede i landets bedste liga, den Kontinentale Hockey-Liga. Klubben er internationalt kendt under navnet Metallurg Novokuznetsk og har hjemmebane i Ispalads "Kuznetsk Is" med 330 tilskuerpladser. Klubben bliver til tider også omtalt som Metallurg Nk, hvis man eksplicit ønsker at kunne skelne mellem den og andre klubber ved navn Metallurg, f.eks. Metallurg Magnitogorsk, der i så fald omtales som "Metallurg Mg".

Klubben blev stiftet i 1949 og debuterede i den sovjetiske liga i sæsonen 1949-50 i den næstbedste række, Klasse A, 2. gruppe, hvor holdet i zone 2 tabte alle 12 kampe. Metallurg spillede det meste af sovjettiden i næstbedste række, men opnåede også seks sæsoner i den bedste sovjetiske række fordelt på tre perioder i 1960'erne, hvoraf den bedst opnåede placering var 9.-pladsen i 1964-65-sæsonen. I 1970'erne og begyndelsen af 1980'erne dumpede Metallurg ned i tredjebedste rækker, hvor klubben spillede i alt elleve sæsoner, herunder ni sæsoner i træk i årene 1975-84, inden den i 1987 sikrede sig oprykning til næstbedste niveau, Første Liga, hvor den tilbragte de sidste fem sæsoner af den sovjetiske liga.

Efter Sovjetunionens opløsning blev den Internationale Hockey-Liga (IHL) etableret som liga for de bedste hold fra de tidligere sovjetrepublikker, og Metallurg Novokuznetsk blev valgt som et af ligaens 24 første hold. Metallurg kom imidlertid til at tilhøre IHL's bundhold og kvalificerede sig ikke til slutspillet i nogen af ligaens fire sæsoner. I 1996 nedlagdes IHL og blev erstattet af Ruslands Superliga (RSL), og Metallurg blev valgt som et af ligaens 26 hold. De to første sæsoner i RSL blev udfordrende for klubben, der måtte kæmpe mod nedrykning. Herefter fulgte to succesrige sæsoner for klubben i 1998-99 og 1999-2000, hvor den endte på 2.- hhv. 3.-pladsen i grundspillet, og i begge sæsoner tabte i kvartfinalen i slutspillet. Derefter kom tre mellemsæsoner, hvor klubben ikke kvalificerede sig til slutspillet om mesterskabet. Men i 2003-04 og 2004-05 opnåede Metallurg igen to kvartfinalepladser i træk. Og i de to næste sæsoner var klubben igen i slutspillet, dog med nederlag i ottendedelsfinalerne som resultat.

I 2008 afløste den KHL Superligaen som den bedste russiske ishockeyrække. Og igen var Metallurg blandt holdene i den nye liga. Holdet fra Novokuznetsk havde det imidlertid svært i det fine selskab og formåede i de ni sæsoner i KHL ikke at så videre til slutspillet en eneste gang. Tættest på var klubben i sæsone 2011-12 med en samlet 9.-plads i Østkonferencen, og den havde i finansielle problemet, der i 2017 fik KHL til at ekskludere klubben fra ligaen. Metallurg blev i stedet optaget i den næstbedste liga, VHL, hvor klubben fik mere ligeværdig modtand. I sine første seks sæsoner i VHL, gik den videre til slutspillet i de fem, og i sæsonen 2020-21 spillede Metallurg sig helt frem til finalen om VHL-mesterskabet, hvor det dog blev til nederlag på 1-4 i kampe mod Jugra Khanty-Mansijsk.

Historie

Titler og medaljer

Nationale turneringer 

 VHL
  Sølv: 2020-21.
  Bronze: 2022-23.

Sæsoner

Sovjetiske liga (1949-92)

IHL (1992-96) 

Efter Sovjetunionens opløsning blev den Internationale Hockey-Liga (IHL) etableret som liga for de bedste hold fra de tidligere sovjetiske stater. Metallurg Novokuznetsk blev valgt som et af ligaens 24 hold.

Russisk mesterskab (1996-2008) 

Efter nedlæggelsen af den Internationale Hockey-Liga startede Metallurg Novokuznetsk i den øverste række i det russiske ligasystem, Ruslands Superliga (RSL).

KHL (2008-17)

VHL (2018-)

Trænere

Kilder / eksterne henvisninger 
 NHK Metallurg 
 NHK Metallurg - Historie 
 VHL - Metallurg Novokuznetsk

Noter 

Ishockeyklubber i Rusland
Novokuznetsk
Ishockeyklubber i VHL
Tidligere ishockeyklubber i KHL
Etableret i 1949